Domino, sacre ecclesie Sancti Vincentii que est (in) Matisconum civitate. Ardagnus et uxor mea Elderude et filius meus Garlannus donamus vineas II et campum unum que sunt site in pago Matisconense, in fine Cardoniacense, et in ipsa villa. Una vinea que terminat a mane via, a medio die et a cercio Sancta Maria, a sero terra Rotrude; habet in longo perticas XXVI, in uno fronte perticas XVI, in alio fronte perticas XVIIII et pedes VIII. Et campus terminat a mane Sancta Maria, a medio die Sancti Pauli, a sero Sancti Nazarii, a cercio Sancti Germani; habet in longo perticas XXX, in ambis frontibus perticas V. Alia vinea in Canvenico vocat, que terminat a mane Wicardi, a medio die Raculfi, a sero est increpitus, a circio Martini; habet in longo perticas XVIII, in uno fronte perticas VI, in alio fronte perticas V. Infra istas terminationes et perticationes, totum ad integrum vobis donamus eo tenore dummodo vivimus usum et fructum, et post nostrum decessum, Sancti Vincentii et Sancti Germani perveniat. Si quis contradixerit, auri libras V componat. S. Ardagni. S. Garlanni. S. Adalardi. S. Eldeberti. S. Euvrardi. S. Teutoldi. S. Leotbranni. S. Gisleberti.